b'\n_START_ARTICLE_\nAdrian White\n_START_PARAGRAPH_\nAdrian White er en canadisk trommeslager med en variert musikalsk bakgrunn, som omfatter punk rock, ekstrem metal og elektronisk musikk._NEWLINE_I 1994 spilte White trommer p\xc3\xa5 det f\xc3\xb8rste albumet til Devin Townsends nye band Strapping Young Lad. Kort tid etterp\xc3\xa5 dro han p\xc3\xa5 verdensturn\xc3\xa9en \xc2\xabHard Wired Tour\xc2\xbb med Front Line Assembly (FLA) i 1995/96. Etter det flyttet han til Montr\xc3\xa9al for \xc3\xa5 bli med i Reset, hvor han skrev og spilte inn albumet No Limits og turn\xc3\xa9rte i Canada og spilte inn videoer til singlene fra No Limits._NEWLINE_I 2000 sluttet White i Reset for igjen \xc3\xa5 bli med i FLA for mere turn\xc3\xa9ring i Europa og den ber\xc3\xb8mte WGT-festivalen. I 2003 gjorde han dobbel tjeneste i FLA-sideprosjektene Delerium og Conjure One for en utsolgt nordamerikansk turn\xc3\xa9. Mens han var p\xc3\xa5 turn\xc3\xa9 grunnla han The Silent Alarm med den britiske sangeren og produsenten Shelley Harland.'